La música torna a Burjassot per a celebrar l’1 de Maig, amb berenar i sopar popular
2025-07-24

La festivitat de l’1 de Maig, Dia Internacional del Treball, està molt a la vora i l’Ajuntament de Burjassot, a través de la Regidoria de Festes que dirigix Manuel Pérez Menero, celebrarà la jornada amb la tradicional vesprada i nit festives en les quals no faltaran la música i el berenar- sopar popular per a tota la ciutadania.

Per a l’organització d’esta festa, el Consistori compta amb la col·laboració de nombroses entitats festives de Burjassot com són l’Agrupació de Falles, les Clavaries de Sant Roc, de la Mare de Déu de la Cabeça, del Encuentro i de l’Asssumpció, l’AV Mestre Lope-Josep Carsí, les Festes de Capità Uribarry i l’Associació Cultural Andalusa Al Andalus 25 Burjassot.

La vesprada començarà entorn de les 17.30 h, en la Plaça d’Emili Castelar, amb el repartiment d’orxata i fartons per a tots i totes els que s’apunten a la commemoració de l’1 de maig. De la música s’encarregarà l’Orquestra La Metro, mentres que a les 20.30 h, el berenar-sopar popular serà a base d’entrepans de llonganissa a la brasa, amb refresc inclòs.

Un any més, la Plaça de l’Ajuntament s’omplirà d’un gran ambient festiu, el qual inclourà poder degustar un got d’orxata o un bon entrepà al ritme de les cançons més actuals.